મુંબઈ:તીવ્ર નાણાભીડનો સામનો કરી રહેલી એરલાઇન જેટ એરવેઝે સતત બીજા મહિને તેના પાઇલટ્સ અને એન્જિનિયર્સના પગારમાં વિલંબ કર્યો હોવાથી તેના પાઇલટ્સે કંપનીના મેનેજમેન્ટ સમક્ષ ‘અસહકાર’ની ચેતવણી ઉચ્ચારી છે. નરેશ ગોયલની આ ખાનગી એરલાઇને ચાલુ વર્ષનાં સતત બે ક્વાર્ટર્સ (માર્ચ ’18 ક્વાર્ટર અને જૂન ’18 ક્વાર્ટર)માં ખોટ નોંધાવી હતી. જેટ એરવેઝનો 24 ટકા હિસ્સો UAEની રાષ્ટ્રીય એરલાઇન એતિહાદ પાસે છે.